Rudolphus Insanally
Rudolphus Insanally, praenominibus plenis Samuel Rudolph sed saepius Rudy Insanally (natus Georgiopoli die 23 Iunii 1936) est eruditus et politicus Guianae.

Magister ludorum et professor fuit, linguas Hispanicam et Francogallicam docens, apud Collegium Iamaicense, Collegium Regiopolitanum, Collegium Reginae Georgiopolitanum atque denuo universitatem Guianensem. Deinde legatus patriae meruit in Venetiola et apud Unionem Europaeam  Belgiamque. Fuit a mense Septembri 1993 usque ad Septembrem 1994 praeses Communis Conventus Nationum Unitarum. A mense Maio 2001 usque ad diem 28 Martii 2008 minister rerum externarum Guianae meruit, successore Carolina Rodrigues.

Scripta 
 2012 : Multilateral Diplomacy for Small States: The art of letting others have your way
 2015 : Dancing Between the Raindrops: A Dispatch From A Small State Diplomat

Nexus externus 
 Biographia cum imagine apud Consociationis Nationum paginas interretiales
  

Nati 1936
Homines vivi
Politici Guianae
Praesides Communis Conventus Consociationis Nationum
Iuris consulti
Professores Universitatis Guianensis
Magistri Collegii Reginae (Georgiopolis)
Magistri Collegii Iamaicensis